Claude Makélélé
Klodas Makėlėlė (pranc. Claude Makélélé; g. 1973 m. vasario 18 d. Kinšasa, Zairas) – karjerą baigęs prancūzų futbolininkas, buvęs Prancūzijos rinktinės saugas. Nacionalinėje komandoje žaidė nuo 1995 m. liepos 22 d., su rinktine žaidė 1996 metų olimpinėse žaidynėse, 2002 metų pasaulio čempionate ir 2004 m. Europos čempionate. 2004 metais paskelbė apie pasitraukimą iš rinktinės, tačiau po 11 mėnesių, 2005 metų rugpjūtį kartu su Zinedine Zidane ir Lilian Thuram grįžo žaisti 2006 m. pasaulio čempionato atrankoje. 2006 m. čempionate žaidė visose septyneriose rungtynėse, pirmosiose rungtynėse išrinktas geriausiu rungtynių žaidėju.